

 **R E P U B L I K A H R V A T S K A**

**PRIMORSKO-GORANSKA ŽUPANIJA**

**O P Ć I N A V I Š K O V O**

 **OPĆINSKI NAČELNIK**



KLASA: 003-05/20-01/7

URBROJ: 2170-09-04/04-20-6

VIŠKOVO, 16. studenog 2020. godine

 Općinsko vijeće Općine Viškovo

 n/p predsjednice

Na temelju članka 49. Statuta Općine Viškovo („Službene novine Općine Viškovo“ broj: 3/18. i 2/20.), podnosim Općinskom vijeću Općine Viškovo na razmatranje i donošenje Prijedlog Odluke o 1. Izmjeni i dopuni Odluke o pravu na jednokratnu novčanu pomoć starijim osobama.

 Općinska načelnica

 Sanja Udović, dipl. oec.

Na temelju članka 34. Statuta Općine Viškovo („Službene novine Općine Viškovo“, broj 3/18 i 2/20), Općinsko vijeće Općine Viškovo, na \_\_\_\_sjednici održanoj \_\_\_. \_\_\_\_\_\_ 2020.godine donijelo je

Odluku

o 1. Izmjeni i dopuni Odluke o pravu na jednokratnu novčanu pomoć starijim osobama

Članak 1.

U Odluci o pravu na jednokratnu novčanu pomoć starijim osobama („Službene novine Općine Viškovo“ broj: 10/20., u daljnjem tekstu Odluka) u članku 5. stavak 1. mijenja se i glasi:

„ (1) Pomoć iz članka 1. ove Odluke izvršit će se jednom godišnje, a zahtjevi se zaprimaju u razdoblju od 1. veljače do 31. ožujka tekuće godine.“

Članak 2.

U članku 7. Odluke briše se tekst „do posljednjeg“ a na kraju članka se umjesto točke stavlja zarez i dodaje slijedeći tekst „do 31. prosinca 2020. godine.“

Članak 3.

Ova Odluka o 1. Izmjeni i dopuni Odluke o pravu na jednokratnu novčanu pomoć starijim osobama stupa na snagu prvog dana od dana objave u „Službenim novinama općine Viškovo“.

KLASA: 021-04/20-01/

URBROJ: 2170-09-04/04-20-

Viškovo, \_\_\_\_\_\_\_\_\_ 2020. godine

OPĆINSKO VIJEĆE OPĆINE VIŠKOVO

 Predsjednica Općinskog vijeća:

 Ksenija Žauhar, mag.paed.,

Obrazloženje

prijedloga Odluke o 1. Izmjeni i dopuni Odluke o pravu na jednokratnu novčanu pomoć starijim osobama

Odlukom o pravu na jednokratnu godišnju novčanu pomoć starijim osobama uređuje se pravo na jednokratnu novčanu godišnju pomoć (potporu) osobama s navršenih 65 godina života te uvjeti i način ostvarivanja predmetnog prava (u daljnjem tekstu Odluka).

Zbog trenutačne situacije vezano uz zarazu korona virusom i dobne skupine na koju se predmetna Odluka odnosi, predlaže se produženje rokova za podnošenje zahtjeva, kako je to predloženo člankom 1. i člankom 2. ove Odluke o 1. Izmjeni i dopuni Odluke pravu na jednokratnu godišnju novčanu pomoć starijim osobama, a sve svrhu zaštite zdravlja starijih mještana Općine Viškovo ali i zaštite njihovih prava i interesa.

Predlaže se da ova Odluka o 1. Izmjeni i dopuni Odluke pravu na jednokratnu godišnju novčanu pomoć starijim osobama stupi na snagu prvog dana od dana objave u „Službenim novinama općine Viškovo“ prvenstveno iz razloga da mještani imaju što duži rok do kraja ove proračunske godine za podnošenje zahtjeva i ostvarivanje prava temeljem Odluke o pravu na jednokratnu godišnju novčanu pomoć starijim osobama.

Također, sukladno Zakonu o pravu na pristup informacijama za prijedlog ove odluke provesti će se savjetovanje s javnošću obzirom da se ovim prijedlogom Odluke utječe na interese građana i pravnih osoba. Savjetovanje s javnošću provest će se u skraćenom trajanju, sve kako bi mještani imali što više vremena za predaju zahtjeva za jednokratnu novčanu pomoć.

Obzirom na prednje iznijeto predlaže se razmatranje i donošenje predloženih 1. izmjena i

dopuna Odluke o pravu na jednokratnu godišnju novčanu pomoć starijim osobama.

 Općinska načelnica:

 Sanja Udović, dipl. oec.